open-index/open-wikipedia-markdown huggingface dataset:
কাঙাল হরিনাথ স্মৃতি জাদুঘর

**কাঙাল হরিনাথ স্মৃতি জাদুঘর** কুষ্টিয়া জেলার কুমারখালী উপজেলার একটি স্মৃতি জাদুঘর। কুষ্টিয়া জেলার কৃতি সন্তান গ্রামবার্ত্তা প্রকাশিকার সম্পাদক ও কবি কাঙাল হরিনাথ মজুমদারের স্মৃতি স্মরণে জাদুঘরটি প্রতিষ্ঠা করা হয়েছে। জাদুঘরটি ২০১৭ সালে দর্শকদের জন্য উন্মুক্ত করা হয়েছে।

## ইতিহাস
হরিনাথ মজুমদারের জীবন দশায় কর্মকাণ্ড বিজড়িত স্মৃতি সংরক্ষণের উদ্দেশ্যে কুষ্টিয়াবাসির দীর্ঘদিনের দাবীর প্রেক্ষিতে বাংলাদেশের তৎকালীন প্রধানমন্ত্রী শেখ হাসিনার অগ্রাধিকার প্রকল্পের আওতায় ভিডিও কনফারেন্সের মাধ্যমে ২০১৩ সালে জাদুঘরটি উদ্ভোধন করা হয়। জাদুঘরটি সংস্কৃতি মন্ত্রণালয়ের আওতায় অধিনস্থ বাংলাদেশ জাতীয় জাদুঘরের নিয়ন্ত্রণাধীন একটি শাখা জাদুঘর। কাঙ্গাল হরিনাথ স্মৃতি জাদুঘরটি ২০১৭ সালের ৯ ডিসেম্বর দর্শকদের জন্য উন্মুক্ত করা হয়।

## হরিনাথ মজুমদার
হরিনাথ মজুমদার (২২ জুলাই,১৮৩৩ - ১৬ এপ্রিল ১৮৯৬) ছিলেন উনবিংশ শতাব্দীর বাংলা লোকসংস্কৃতির অন্যতম ধারক ও বাহক। তিনি বাউল সঙ্গীতের অন্যতম পথিকৃৎ ছিলেন। তিনি সর্বসমক্ষে *ফকির চাঁদ বাউল* নামেও পরিচিত ছিলেন। অধিকন্তু তিনি গ্রামবার্তা প্রকাশিকা পত্রিকা প্রকাশের জন্যও প্রসিদ্ধ।

## জাদুঘরের অবকাঠামো
জাদুঘরের মূল ভবনটি দ্বিতল বিশিষ্ট একটি ভবন।

নিচতলায় সম্মেলনকক্ষ, ছোট আকারের মিলনায়তন, পাশে লাগোয়া পাঠাগার। প্রায় ২৮ শতক জমির ওপর জাদুঘরটি অবস্থিত।

## সংগ্রহশালা
জাদুঘরের সংগ্রহশালায় রয়েছে হরিনাথ মজুমদারের সুবিন্যস্ত বিভিন্ন হস্তলিপি, কবিতা, লেখা-লেখির খসড়া, পত্রপত্রিকার প্রচ্ছদ, মুদ্রণকাজের নানা সরঞ্জাম, বেশ কয়েকটি কাঠের ব্লক ইত্যাদি। জাদুঘরটিতে একটি গ্যালারিতে ১৭০ টি নিদর্শন রয়েছে।

জাদুঘরটি প্রতিষ্ঠার প্রথম দিকে হরিনাথ মজুমদারের ব্যবহৃত ছাপাখানা জাদুঘরে স্থান পায়নি। মুদ্রণযন্ত্রটি কেন জাদুঘরে দেননি-জানতে চাইলে হরিনাথের পঞ্চম পুরুষ *অশোক মজুমদার*-এর স্ত্রী *গীতা মজুমদার* বলেন,

 *এ ব্যাপারে সংস্কৃতি মন্ত্রণালয়ে আমি লিখিতভাবে জানিয়েছি। আমার কিছু বিষয় আছে, সেগুলো তাদের জানানো হয়েছে।*

পরবর্তীতে ২০২৩ সালের জুলাই মাসের ১৬ তারিখে ছাপাখানাটি (গ্রামবার্ত্তা প্রকাশিকা) জাদুঘরে স্থান পেয়েছে। এই সময় ছাপাখানাটি বাস্তুভিটা থেকে জাদুঘরে নিয়ে আসা হয়। জাতীয় জাদুঘর কর্তৃপক্ষ সূত্র অনুযায়ী, চুক্তিপত্র হস্তান্তরের আনুষ্ঠানিকতার ১ নম্বর সাক্ষী হিসেবে সাক্ষর করেন হরিনাথ মজুমদারের পঞ্চম বংশধর *দীপঙ্কর মজুমদার* এবং দ্বিতীয় সাক্ষীর সাক্ষর করেন সাংবাদিক *কে এম আর শাহীন*।

## তথ্যসূত্র

বিষয়শ্রেণী:কুমারখালী
বিষয়শ্রেণী:২০১৩-এ প্রতিষ্ঠিত জাদুঘর
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:কুষ্টিয়া জেলার জাদুঘর
ভাল্ডেমার আন্টন

**ভাল্ডেমার আন্টন** (; জন্ম: ২০ জুলাই ১৯৯৬) হলেন একজন উজবেক–জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৬ সালে, আন্টন জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় তিন বছর যাবত জার্মানির বয়সভিত্তিক দলের হয়ে খেলার পর, তিনি ২০২৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
ভাল্ডেমার আন্টন ১৯৯৬ সালের ২০শে জুলাই তারিখে উজবেকিস্তানের ওলমালিকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আন্টন জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ এবং একটি শিরোপা জয়লাভ করেছেন।

২০২৪ সালের ২৩শে মার্চ তারিখে, ২৭ বছর, ৮ মাস ও ৩ দিন বয়সে, ডান পায়ে ফুটবল খেলায় পারদর্শী আন্টন ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৯০তম মিনিটে মধ্যমাঠের খেলোয়াড় টনি ক্রুসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ২–২ গোলে ড্র হয়েছিল। জার্মানির হয়ে অভিষেকের বছরে আন্টন সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উজবেকিস্তানি ফুটবলার
বিষয়শ্রেণী:জার্মান পুরুষ ফুটবলার
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:হানোফার ৯৬-এর খেলোয়াড়
বিষয়শ্রেণী:হানোফার ৯৬ ২-এর খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
লুনা ১৩

**লুনা ১৩** (ই-৬এম সিরিজ) হলো চন্দ্রে অবতরণের লক্ষ্যে লুনা কর্মসূচির অংশ হিসাবে ১৯৬৬ সালে সোভিয়েত ইউনিয়ন কর্তৃক প্রেরিত একটি মনুষ্যবিহীন নভো অভিযান।
## বিবরণ
লুনা ১৩ নভোযানটি মোলনিয়া-এম বাহকের মাধ্যমে চন্দ্র অভিমুখে দিকে উৎক্ষেপণ করা হয় এবং ২৪ ডিসেম্বর তারিখে চন্দ্রপৃষ্ঠে মৃদু অবতরণ সম্পন্ন করে।

## আরও দেখুন

* চন্দ্রে কৃত্রিম বস্তুসমূহের তালিকা

## তথ্যসূত্র

## বহিঃসংযোগ
* Zarya - লুনা ১৩ কর্মসূচির কালপঞ্জী ।
* Soviet Lunar Images
* Luna-13 sends photographs of Moon (An archived news report dated 26 December 1966)

বিষয়শ্রেণী:লুনা কর্মসূচি
রাধা দামোদর মন্দির, বৃন্দাবন

*শ্রী রাধা দামোদর মন্দির* হল একটি হিন্দু মন্দির যা হিন্দু দেবতা রাধা এবং কৃষ্ণকে উৎসর্গীকৃত। মন্দিরটি ভারতীয় রাজ্য উত্তরপ্রদেশ এর বৃন্দাবনে অবস্থিত। মন্দিরে কৃষ্ণ তাঁর সহধর্মিণী রাধার সাথে *দামোদর* রূপে পূজিত হন। এটি বৃন্দাবনের প্রধান সাতটি গোস্বামী মন্দিরের একটি। মন্দিরটি গৌড়ীয় বৈষ্ণববাদ ঐতিহ্যের অন্তর্গত এবং ১৫৪২ খ্রিস্টাব্দে জীব গোস্বামী দ্বারা প্রতিষ্ঠিত হয়েছিল। 

## ইতিহাস

শ্রী রাধা দামোদর মন্দির প্রথম ১৫৪২ খ্রিস্টাব্দে জীব গোস্বামী দ্বারা প্রতিষ্ঠিত হয়েছিল এবং এটি বৃন্দাবনের সেবা কুঞ্জে অবস্থিত ছিল। পরবর্তীতে ১৫৭০ সালে, যখন মুসলিম সম্রাট আওরঙ্গজেব বৃন্দাবন আক্রমণ করেন, তখন আদি দেবতা রাধা দামোদরকে কিছু সময়ের জন্য জয়পুরে স্থানান্তরিত করা হয় এবং যখন সামাজিক পরিস্থিতি অনুকূল হয়, তখন দেবতাদের ১৭৩৯ খ্রিস্টাব্দে বৃন্দাবনে ফিরিয়ে আনা হয়। সেই থেকে বৃন্দাবনে দেবতা রাধা দামোদরের সেবা করা হয়েছে।  ১৫৯৬ সালে জীব গোস্বামী তার অপ্রকটের আগে, উত্তরাধিকারী প্রধান পুরোহিত হিসেবে কৃষ্ণ দাসকে দেবতাদের সেবার ভার অর্পণ করেন। বর্তমানে, কৃষ্ণ দাসের বংশধররা বিগ্রহের সেবা করছে।

## তাৎপর্য

মন্দিরটি বৃন্দাবনের একটি প্রাচীন মন্দির। এটি বৃন্দাবনের সাতটি উল্লেখযোগ্য মন্দিরের মধ্যে একটি। অন্যান্য মন্দিরগুলো হচ্ছে রাধা মদন মোহন মন্দির, রাধা গোকুলানন্দ মন্দির, রাধা রমন মন্দির, রাধা গোবিন্দ মন্দির, রাধা গোপীনাথ মন্দির এবং রাধা শ্যামসুন্দর মন্দির।   মন্দিরটিতে কৃষ্ণের পায়ের ছাপ সহ "গিরিরাজ শিলা"-ও রয়েছে যা স্বয়ং কৃষ্ণ দ্বারা সনাতন গোস্বামী-কে দেওয়া হয়েছিল বলে বিশ্বাস করা হয়।। জনপ্রিয় বিশ্বাস অনুসারে, রাধা দামোদর মন্দিরের চারবার *[[পরিক্রমা]]*  গোবর্ধন পাহাড়-এর একবার পরিক্রমার সমান।  মন্দির প্রাঙ্গণে রূপ গোস্বামী সমাধি এবং জীব গোস্বামী সমাধি সহ অনেক গৌড়ীয় সাধকের সমাধিও রয়েছে। ইসকন এর প্রতিষ্ঠাতা অভয়চরণারবিন্দ ভক্তিবেদান্ত স্বামী প্রভুপাদ আমেরিকায় কৃষ্ণ সম্পর্কে প্রচারের পূর্বে ছয় বছর এই মন্দিরে অবস্থান করেছিলেন।

## মন্দিরের বিগ্রহ
thumb|রাধা দামোদর মন্দিরের বিগ্রহ
রাধা দামোদর দেবতা এবং গিরিরাজ শিলা। এছাড়া আরো পূজিত হন শ্রীরাধাবৃন্দাবনচন্দ্রজি, শ্রী রাধা মাধব জি, শ্রী গৌর নিতাই এবং শ্রী জগন্নাথ দেব জি ।

## মন্দিরের সময়

**সকাল** - ভোর ৪:৩০ থেকে দুপুর ১:০০ পর্যন্ত

**সন্ধ্যা** - বিকেল ৪:৩০ থেকে রাত ৯:০০

## আরও দেখুন

*রাধা কুণ্ড
*রাধা কৃষ্ণ
*কুসুম সরোবর
*গোবর্ধন শিলা
*রাধারানী মন্দির
*নিধিবন, বৃন্দাবন
*রাধারমন মন্দির
*রাধা দামোদর মন্দির, জুনাগড়
*রাধা বল্লভ মন্দির, বৃন্দাবন
*রাধা মদন মোহন মন্দির, বৃন্দাবন

## তথ্যসূত্র

## বহিঃসংযোগ
* https://www.radhadamodarmandir.com/

বিষয়শ্রেণী:রাধা কৃষ্ণ মন্দির
বিষয়শ্রেণী:মথুরা জেলার দর্শনীয় স্থান
বিষয়শ্রেণী:মথুরা জেলার হিন্দু মন্দির
বিষয়শ্রেণী:গৌড়ীয় বৈষ্ণববাদ
বিষয়শ্রেণী:মথুরা জেলা
বিষয়শ্রেণী:কৃষ্ণ মন্দির
বিষয়শ্রেণী:বৃন্দাবন
বিষয়শ্রেণী:১৬শ শতকের হিন্দু মন্দির
ফেরদৌস জান্নাতুল

**ফেরদৌস জান্নাতুল** (১৩/০৭/২০০৫ তাং জন্মগ্রহণ করেন) একজন বাংলাদেশী দাবা মহিলা ফিডে মাস্টার (WFM) (২০২৪), বাংলাদেশী মহিলা দাবা চ্যাম্পিয়নশিপ বিজয়ী (২০২১)।

## দাবা ক্যারিয়ার
২০১৯ সালে জান্নাতুল মেয়েদের অনূর্ধ্ব ১৪ বছর বয়সী গ্রুপে বাংলাদেশী সাব-জুনিয়র দাবা চ্যাম্পিয়নশিপ জিতেছে। ২০২০ সালে তিনি উন্মুক্ত অনুর্ধ১৬ বয়সী গ্রুপে বাংলাদেশী সাব-জুনিয়র দাবা চ্যাম্পিয়নশিপ জিতেছেন।

২০২৩ সালে জান্নাতুল এশিয়ান জোনাল দাবা টুর্নামেন্ট জিতেছেন এবং মহিলা আন্তর্জাতিক মাস্টার (ডব্লিউআইএম) অর্জন করেছেন  এবং মহিলা দাবা বিশ্বকাপে অংশগ্রহণের সুযোগ লাভ করেছেন।

২০২৩ সালে, বাকুতে জান্নাতুল একক-নির্মূল নারী দাবা বিশ্বকাপে অংশগ্রহণ করে, প্রথম রাউন্ডে রোমানিয়ান মহিলা গ্র্যান্ডমাস্টার ইরিনা বুলমাগার কাছে হেরে যায়। 

জান্নাতুল বাংলাদেশের হয়ে মহিলা দাবা অলিম্পিয়াডে খেলেছেন:

* ২০২২ সালে, চেন্নাইতে ৪৪ তম দাবা অলিম্পিয়াডে (মহিলা) তৃতীয় বোর্ডে (+5, =3, -2)।

• ২০১৯ সালে, জান্নাতুল দাবার  ওমেন ক্যান্ডিডেট মাস্টার (WCM) উপাধিতে ভূষিত হন।

• ২০২৪ সালে, জান্নাতুল দাবার ওমেন ফিদে মাস্টার (WFM) উপাধিতে ভূষিত হন৷

## ঐতিহাসিক অর্জন
জান্নাতুল 2021 সালের বাংলাদেশী মহিলা জাতীয় চ্যাম্পিয়ন হয়েছেন। তিনি বাংলাদেশের মহিলাদের মধ্যে দ্বিতীয় সর্বকনিষ্ঠ মহিলা জাতীয় চ্যাম্পিয়ন। তিনি 16 বছর 6 মাস বয়সে মহিলা জাতীয় চ্যাম্পিয়ন হন। আর এর আগে 2005 সালে, শামীমা আক্তার লিজা 16 বছর বয়সে সর্বকনিষ্ঠ মহিলা মহিলা জাতীয় চ্যাম্পিয়ন হয়েছিলেন।

জান্নাতুল বাংলাদেশী মহিলা দাবা খেলোয়াড়দের মধ্যে সর্বকনিষ্ঠ মহিলা আন্তর্জাতিক মাস্টার (WIM) খেতাব অর্জন করেছেন। বাংলাদেশীদের মধ্যে মাত্র 18 বছর বয়সে তিনি এই রেকর্ডটি করেছিলেন। তিনি এশিয়ান জোনাল চ্যাম্পিয়ন 2023 হয়ে সরাসরি উইমেন ইন্টারন্যাশনাল মাস্টার (WIM) খেতাব জিতেছেন।

## খেলার স্টাইল
জান্নাতুল সাদা গুটি নিয়ে 1.d4 ( রানির প্যান গেম ) খেলতে পছন্দ করে। এছাড়াও তিনি সাদা গুটি নিয়ে 1.e4 ( কিংস প্যান গেম ) খেলেছিলেন আরো আগে।

## ব্যক্তিগত জীবন
জান্নাতুলের ভাই মোঃ সাজিদুল হকও একজন দাবা খেলোয়াড়। মোঃ সাজিদুল হক(অনূর্ধ্ব-১৪) বাংলাদেশ চ্যাম্পিয়ন-২০২২। তার বর্তমান রেটিং 2036 । ব্যক্তিগত জীবনে জান্নাত ঘুরতে অনেক ভালোবাসেন। জান্নাতুল কম্পিউটার সায়েন্স এবং ছবি আঁকার প্রতি অনুরাগী।

## রেফারেন্স


## বহিঃসংযোগ

* 
* 
* 

বিষয়শ্রেণী:ঢাকার ক্রীড়াবিদ
বিষয়শ্রেণী:দাবার নারী ফিদে মাস্টার
বিষয়শ্রেণী:বাংলাদেশী নারী দাবাড়ু
বিষয়শ্রেণী:জীবিত ব্যক্তি
বিষয়শ্রেণী:২০০৫-এ জন্ম
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বহির্জাগতিক জীবদের আক্রমণ

**বহির্জাগতিক জীবদের আক্রমণ** বা **মহাকাশ থেকে আক্রমণ** বিজ্ঞান কল্পকাহিনী ও চলচ্চিত্রে উপস্থাপিত একটি সাধারণ বিষয়বস্তু, যেখানে বহির্জাগতিক জীবেরা পৃথিবী আক্রমণ করে এবং মানুষদেরকে হত্যা ও উচ্ছেদ করে, মানুষদেরকে দাসে পরিণত করে, মানুষকে খাদ্য হিসেবে খামারের পশুর মতো পালন করে, পৃথিবীর সম্পদ লুণ্ঠন করে বা সমগ্র পৃথিবীকে ধ্বংস করে। এ ধরনের কাহিনীকে বহিরাগত আক্রমণ সাহিত্য বর্গের একটি বিজ্ঞান কল্পকাহিনীমূলক উপবর্গ হিসেবে গণ্য করা যায়। ইংরেজ সাহিত্যিক এইচ জি ওয়েলস তাঁর যুগান্তরী উপন্যাস *দ্য ওয়ার অভ দ্য ওয়ার্লডস*-এ এই বিষয়টি ব্যাপকভাবে তুলে ধরেন। 
 
বিশেষজ্ঞদের মতে বহির্জাগতিক জীবদের দ্বারা বাস্তবিকপক্ষেই পৃথিবী আক্রমণের সম্ভাবনা অত্যন্ত কম, কেননা এতে সময় ও সম্পদের খরচ অত্যন্ত বেশি পড়বে।

## বাস্তবায়নের সম্ভাব্যতা
সেটি ইনস্টিটিউটের জ্যেষ্ঠ জ্যোতির্বিজ্ঞানী সেথ শস্ট্যাক মনে করেন যে বেশ কয়েকটি কারণে বহির্জাগতিক জীবদের পৃথিবী আক্রমণের সম্ভাবনা কম। তাঁর মতে পৃথিবীতে লভ্য সব সম্পদ ঐসব জীবদের নিজস্ব গ্রহেই বিদ্যমান কিংবা সেগুলি খুঁজে বের করা ও সৃষ্টি করা পৃথিবী দখলের চেয়ে বেশি সহজ। তিনি আরও মনে করেন যে বহির্জাগতিক জীবরা যদি পৃথিবীর সাথে যোগাযোগ স্থাপন করতে চায়, তাহলে তারা প্রথমে তা স্বয়ংক্রিয় যন্ত্র বা রোবটের মাধ্যমে করবে, নিজেরা নয়।  নাসা-এমস গবেষণা কেন্দ্রের পরিচালক জ্যোতিঃপদার্থবিজ্ঞানী ডেভিড মরিসন এই যুক্তি দিয়েছেন যে প্রথম যোগাযোগের ঘটনাটি বেতার যোগাযোগের রূপে সাধিত হবে, স্বচক্ষে পরিদর্শনের মাধ্যমে নয়।

## আরও দেখুন
* প্রথম যোগাযোগ 
* আন্তঃগ্রহীয় দূষণ 
* মহাকাশে উপনিবেশ স্থাপন 
* অশনাক্তকৃত উড়ন্ত বস্তু ধর্ম 
* *[[দ্য ক্র্যাকেন ওয়েকস]]*, ১৯৫৩ সালের ইংরেজি উপন্যাস
* মহাকাশ বিরতিকেন্দ্র উপস্থাপনকারী চলচ্চিত্রের তালিকা  
* ওয়াও! সংকেত 

## তথ্যসূত্র

বিষয়শ্রেণী:কল্পকাহিনীতে বহির্জাগতিক জীবদের আক্রমণ 
বিষয়শ্রেণী:মহাপ্রলয়ধর্মী কল্পকাহিনী 
বিষয়শ্রেণী:বিজ্ঞান কল্পকাহিনীর বর্গ 
বিষয়শ্রেণী:বিজ্ঞান কল্পকাহিনীর বিষয় 
বিষয়শ্রেণী:মহাকাশ যুদ্ধবিগ্রহ বিষয়ক কল্পকাহিনী 
বিষয়শ্রেণী:গ্রহীয় প্রতিরক্ষা
হেমচন্দ্র গুহ

**হেমচন্দ্র গুহ** (১ জুন, ১৯০৩– ১৮ নভেম্বর, ১৯৯২) হলেন একজন বিশিষ্ট স্বাধীনতা সংগ্রামী এবং জাতীয় শিক্ষা আন্দোলনের একজন অন্যতম উদ্যোগী।
## জন্ম ও শিক্ষা
হেমচন্দ্র গুহ ১৯০৩ সালে অধুনা বাংলাদেশের বরিশাল বিভাগের ঝালকাঠি উপজেলার অন্তর্গত গাভা-রামচন্দ্রপুর ইউনিয়নের কাঁচাবালিয়া গ্রামে জন্মগ্রহণ করেন। তাঁর পিতার নাম তারাপ্রসন্ন গুহ। তাঁর পিতা ছিলেন আলেয়া গ্রামের নায়েব। পিতার কর্মস্থল আলেয়া গ্রামেই তাঁর শৈশব অতিবাহিত হয়। জাতীয় শিক্ষা আন্দোলনের অন্যতম পথিকৃৎ হেমচন্দ্র মুর্শিদাবাদ জেলার বহরমপুরের কৃষ্ণনাথ কলেজিয়েট স্কুল থেকে ১৯১৯ সালে ম্যাট্রিক পরীক্ষা দেন। প্রবল মেধাশক্তিসম্পন্ন হেমচন্দ্র ম্যাট্রিক পরীক্ষায় জেলার মধ্যে প্রথম স্থান অধিকার করে বৃত্তি এবং স্বর্ণপদক পান। কৃষ্ণনাথ কলেজে ইন্টারমিডিয়েটের পড়া চলাকালীন তিনি গান্ধীজির অসহযোগ আন্দোলনে উদ্বুদ্ধ হয়ে কলেজের পড়া ছেড়ে কলকাতায় চলে আসেন। সেখানে **জাতীয় শিক্ষা পরিষদ** পরিচালিত *বেঙ্গল টেকনিক্যাল ইনস্টিটিউট*-এ ভর্তি হন। অসহযোগ আন্দোলনের সঙ্গে তিনি সক্রিয়ভাবে যুক্ত ছিলেন। 
## প্রাথমিক কর্মজীবন
পিতার মৃত্যুর পর তিনি অর্থকষ্টে জর্জরিত হয়ে পড়েন। এছাড়া ১৯২১ সালে অসহযোগ আন্দোলন প্রত্যাহার করা হলে তিনি বিদেশে চাকরির সম্ভাবনার কথা চিন্তা করেন। বিলেতে ইঞ্জিনিয়ারিং কোর্সে ভর্তির অর্থ জোগাড় করার জন্য ২০০০ টাকা যৌতুক নিয়ে বিবাহ করেন এবং ১৯২৪ সালে ইংল্যান্ডের উদ্দেশ্যে যাত্রা করেন। স্কটল্যান্ডের এডিনবরা বিশ্ববিদ্যালয়ে *ইলেকট্রিক্যাল ইঞ্জিনিয়ারিং* বিভাগের পরীক্ষায় প্রথম স্থান অধিকার করে সকলকে তাক লাগিয়ে দেন। ব্রিটিশ যুক্তরাজ্যের একটি গুরুত্বপূর্ণ শহর গ্লাসগোতে একটি ইলেকট্রিক্যাল কোম্পানিতে প্রায় দেড় বছর চাকরি করার পর দেশে ফেরেন। 
## পরবর্তী কর্মজীবন এবং কৃতিত্ব
প্রখ্যাত রাজনীতিবিদ এবং সমাজহিতৈষী রাসবিহারী ঘোষ মহাশয়ের বদান্যতায় কলকাতার যাদবপুরে *ন্যাশনাল কাউন্সিলের* একটি কলেজ স্থাপিত হয়। হেমচন্দ্র ১৯২৭ সালে এই কলেজের ইলেকট্রিক্যাল ইঞ্জিনিয়ারিং বিভাগের সহকারী অধ্যাপক হিসেবে যোগ দেন। হেমচন্দ্র গুহ এবং উগ্রনাথ বন্দ্যোপাধ্যায় এডিনবরা বিশ্ববিদ্যালয়ের পরীক্ষায় যথাক্রমে প্রথম এবং দ্বিতীয় স্থান অধিকার করায় বিশ্ববিদ্যালয় এই কলেজটিকে স্বীকৃতি প্রদান করে। ১৯৫৫ সালে এই কলেজ যাদবপুর বিশ্ববিদ্যালয়ে রূপান্তরিত হয়। পরবর্তীকালে তিনি ১৯৬৬–১৯৭০ সাল পর্যন্ত যাদবপুর বিশ্ববিদ্যালয়ের উপাচার্যের পদ অলঙ্কৃত করেন। ডঃ ত্রিগুণাচরণ সেনের সভাপতিত্বে **দ্যা ন্যাশনাল কাউন্সিল অফ এডুকেশন এমপ্লয়িজ কো-অপারেটিভ ক্রেডিট সোসাইটি লিমিটেড** স্থাপিত হলে তিনি তার সেক্রেটারি নিযুক্ত হন। **রাজ্য বিদ্যুৎ পর্ষদ**-এর প্রতিষ্ঠাতা এবং সদস্য হিসেবে তাঁর নাম উল্লেখযোগ্য। **ওয়ার্ল্ড এনার্জি কনফারেন্স** -এর চেয়ারম্যান হিসেবে তিনি বিশ্বের নানা দেশে আমন্ত্রিত হন। তাঁর আত্মজীবনীমূলক গ্রন্থের নাম *মন ও মনীষা* ।

## তথ্যসূত্র

বিষয়শ্রেণী:ঝালকাঠি সদর উপজেলার ব্যক্তি
বিষয়শ্রেণী:১৯০৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বরিশাল বিভাগের সক্রিয়কর্মী
২০২৪ সালের বাংলাদেশী চলচ্চিত্রের তালিকা

**২০২৪ সালের বাংলাদেশী চলচ্চিত্র** যেসকব চলচ্চিত্র মুক্তি পেয়েছে তার তালিকা।

## বক্স অফিস কালেকশন
২০২৪ সালে মুক্তিপ্রাপ্ত শীর্ষ দশটি সর্বোচ্চ আয়কারী বাংলাদেশী চলচ্চিত্র, বিশ্বব্যাপী বক্স অফিসের মোট আয়ের ভিত্তিতে , নিম্নরূপ।

: *পটভূমির রঙ  বর্তমান রিলিজ নির্দেশ করে।*

}
|
|-

! style="text-align:center;" | ৪
|*[[দেয়ালের দেশ]]*
|মেট্রো সিনেমা
|
|
|-

! style="text-align:center;" | ৫
|**'[[ওমর]]**'
|মাস্টার কমিউনিকেশনস
|
|
|-

! style="text-align:center;" | ৬
|**'[[মোনা: জ্বীন-২]]**'
|জাজ মাল্টিমিডিয়া
|
|
|-
|}

## জানুয়ারি-মার্চ

## এপ্রিল-জুন

## জুলাই-সেপ্টেম্বর

## অক্টোবর-ডিসেম্বর

## আমদানী

## আরো দেখুন

* ২০২৪ সালের ভারতীয় বাংলা চলচ্চিত্রের তালিকা
* ২০২৩ সালের বাংলাদেশী চলচ্চিত্রের তালিকা
* ২০২৫ সালের বাংলাদেশী চলচ্চিত্রের তালিকা

## তথ্যসূত্র

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০২৪-এ বাংলাদেশ
বিষয়শ্রেণী:২০২৪-এ চলচ্চিত্র মাধ্যম
আর্নো বোদার

**আর্নো বোদার** (; জন্ম: ১১ মার্চ ১৯৯৮) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব স্ট্যান্ডার্ড লিয়েজের হয়ে গোলরক্ষক হিসেবে খেলেন।

২০১৫ সালে, বোদার বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আর্নো বোদার ১৯৯৮ সালের ১১ই মার্চ তারিখে বেলজিয়ামের সেরেঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বোদার বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ৫ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব মেসের খেলোয়াড়
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:২১শ_শতাব্দীর_বেলজীয়_পুরুষ_ক্রীড়াবিদ
যোগাচারভূমিশাস্ত্র

**যোগাচারভূমিশাস্ত্র** () হলো বৃহৎ ও প্রভাবশালী মতবাদের সংকলন, যা মহাযান বৌদ্ধধর্মের (বিশেষত যোগাচার) সংস্কৃত সাহিত্যের সাথে যুক্ত। উলরিচ টিমে ক্রাঘের মতে, এটি "বিশাল গ্রন্থ যা মূলধারার পাশাপাশি মহাযান বৌদ্ধধর্ম থেকে উদ্ভূত উপাদানের সম্পদকে একত্রিত করে।"

## তথ্যসূত্র

### উৎস
* 
* 
## বহিঃসংযোগ

*Digital Dictionary of Buddhism (log in with userID "guest")
*Summary of the Yogācārabhūmi-śāstra, Charles Muller and Dan Lusthaus
*Chinese-Sanskrit-Tibetan Terms: Yogacarabhumi
*Yogācārabhūmi Database (Complete marked-up Chinese text with much of the available Sanskrit and some Tibetan)

বিষয়শ্রেণী:মহাযান ধর্মগ্রন্থ
সংস্কৃত বৌদ্ধ সাহিত্য

**সংস্কৃত বৌদ্ধ সাহিত্য** বলতে শাস্ত্রীয় সংস্কৃত ভাষায় রচিত বৌদ্ধ গ্রন্থকে বোঝায়, নিবন্ধনে যাকে "বৌদ্ধ সংকর সংস্কৃত" বা "বৌদ্ধ সংস্কৃত" ও "মিশ্র সংস্কৃত" বা এই দুটির মিশ্রণ বলা হয়। বেশ কিছু অ-মহাযান  নিকায় তাদের ধর্মশাস্ত্র সংস্কৃত ভাষায় রেখেছে বলে মনে হয়, সবচেয়ে বিশিষ্ট হলো সর্বাস্তিবাদ সম্প্রদায়। অনেক মহাযান সূত্র ও শাস্ত্রও বৌদ্ধ সংস্কৃত বা প্রমিত সংস্কৃতে টিকে আছে।

ভারতীয় তান্ত্রিক যুগে (৮ম থেকে ১৪শ শতাব্দী), অসংখ্য বৌদ্ধ তন্ত্র সংস্কৃত ভাষায় রচিত হয়েছিল, কখনও কখনও অপভ্রংশের মতো স্থানীয় ভাষাগুলির সাথে ছেদ করা হয়েছিল এবং প্রায়শই ব্যাকরণ ও ছন্দে উল্লেখযোগ্য অনিয়ম ছিল।

ভারতীয় বৌদ্ধ লেখকরাও বৌদ্ধ দর্শন, যৌক্তিক-জ্ঞানতত্ত্ব, জাতক, মহাকাব্য এবং অন্যান্য বিষয়ের উপর গ্রন্থ এবং অন্যান্য সংস্কৃত সাহিত্য রচনা করেছেন। সংস্কৃত বৌদ্ধ সাহিত্য তাই বিশাল এবং বৈচিত্র্যময়, যদিও উল্লেখযোগ্য পরিমাণ গ্রন্থের ক্ষতি হয়েছে। যদিও বিপুল সংখ্যক রচনা শুধুমাত্র তিব্বতি ও চীনা অনুবাদে টিকে আছে, গুরুত্বপূর্ণ বৌদ্ধ সংস্কৃত গ্রন্থের অনেক সংস্কৃত পাণ্ডুলিপি টিকে আছে এবং অসংখ্য আধুনিক সংগ্রহে রাখা আছে।

বৌদ্ধরাও ব্যাকরণ, কাব্য, এবং আয়ুর্বেদ এর মতো বিভিন্ন বিষয়ে ধর্মনিরপেক্ষ রচনা লিখেছেন।

## তথ্যসূত্র

### উৎস
* Bingenheimer, Marcus; Bhikkhu Anālayo; Bucknell, Roderick S. *The Madhyama Agama: Middle Length Discourses Vol I (Taishō Volume 1, Number 26).* Bukkyo Dendo Kyokai America, Inc. 2013. BDK English Tripiṭaka Series.
* Bronkhorst, Johannes (2011). *Buddhism in the Shadow of Brahmanism*. Handbook of Oriental Studies (Leiden: Brill).
* Edgerton, Franklin (1953). *Buddhist Hybrid Sanskrit Grammar and Dictionary*, *Volume 1,* pp.&nbsp;1–3. MOTILAL BANARSIDASS. .
* Nariman, J. K. (1972). *[https://www.ancient-buddhist-texts.net/Reference/Literary-History-of-Sanskrit-Buddhism/Literary-History-of-Sanskrit-Buddhism.pdf Literary History of Sanskrit Buddhism.]* Orient Book Distributors.
* Winternitz, Maurice (1972). *A history of Indian Literature Vol. II. Buddhist literature and Jaina literature*. Oriental Books Reprint Corporation.
## বহিঃসংযোগ
* Digital Sanskrit Buddhist Canon (DSBC) (The University of the West)
* Thesaurus Literaturae Buddhicae (University of Oslo, Bibliotheca Polyglotta)
* Sanskrit Buddhist Texts at GRETIL (Göttingen Register of Electronic Texts in Indian Languages)

বিষয়শ্রেণী:সংস্কৃত সাহিত্য
বিষয়শ্রেণী:বৌদ্ধ সাহিত্য
বিষয়শ্রেণী:ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা
প্রতিবাদ (চলচ্চিত্র)

***প্রতিবাদ*** হলো হরনাথ চক্রবর্তী পরিচালিত ২০০১ সালের একটি ভারতীয় বাংলা মারপিটধর্মী চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, অর্পিতা পাল এবং রঞ্জিত মল্লিক।

## পটভূমি
গল্পটি একটি মধ্যবিত্ত পরিবারের, যারা আর্থিকভাবে কষ্টে রয়েছেন। রানা এই চলচ্চিত্রের প্রধান চরিত্র। রানা একজন সাহসী ব্যক্তি এবং অন্যায়ের বিরুদ্ধে দুর্দান্ত যোদ্ধা। একবার তিনি ট্রেনে ভ্রমণ করার সময় তার গর্ভবতী বোনের জন্য একটি আসন পাওয়ার অনুরোধ করেছিলেন, কিন্তু ট্রেনের কোনো যাত্রী আসন দিতে রাজি হননি। ট্রেনে কিছু চোর ছিল যারা লুটপাট শুরু করেছিল, রানা তা থেকে সবাইকে রক্ষা করেন। তার এই সাহসিকতার জন্য তাকে পুলিশ অফিসারের চাকরি দেওয়া হয়। রানার এখতিয়ার এলাকায় বিকাশ নামে এক বিধায়ক থাকতেন, যিনি দুর্নীতিবাজ ছিলেন এবং অবৈধ কর্মকাণ্ডে লিপ্ত থাকতেন। সেখানে আজাদ নামে একজন থাকতেন, যিনি সর্বত্র অন্যায়ের বিরুদ্ধে লড়াই করতেন। বিধায়ক বিকাশের মেয়ে জয়া রানার প্রেমে পড়েন। রানার বোন যখন সন্তানের জন্ম দিতে যাচ্ছিলেন, তখন বিধায়ক বিকাশ রানাকে হত্যা করার চেষ্টা করেছিলেন, কিন্তু এতে রানার বোন আহত হন এবং শেষ পর্যন্ত মারা যান। এরপর রানা প্রতিশোধ নেওয়ার সিদ্ধান্ত নেন। শেষ পর্যন্ত বিধায়ক বিকাশের আসল চরিত্র প্রকাশ পায় এবং রানার সাথে গুরুতর লড়াইয়ে বিকাশ মারা যান।

## অভিনয়শিল্পী
* প্রসেনজিৎ চট্টোপাধ্যায় - রানা মিত্র
* অর্পিতা পাল - জয়া
* রঞ্জিত মল্লিক - আজাদ দা
* লাবণী সরকার - এমপি নমিতা সান্যাল
* দীপঙ্কর দে - কালু প্রসাদ, কেন্দ্রীয় স্বরাষ্ট্রমন্ত্রী
* অনামিকা সাহা - বীনা মিত্র, রানার মা
* নির্মল কুমার - প্রতাপ মিত্র, রানার বাবা
* ভরত কৌল
* শ্রীলা মজুমদার - মীনু, রানার বড় বোন
* শুভাশিষ মুখোপাধ্যায় - পুলিশ কনস্টেবল
* মনু মুখোপাধ্যায় - অনিল মান্না, জমিদার
* রাজেশ শর্মা - টিনু
* দেবেশ রায় চৌধুরী - বিধায়ক বিকাশ দত্ত
* মিতালী চক্রবর্তী - মিনু
* পুষ্পিতা মুখোপাধ্যায় - টিনা

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
শুদ্ধস্বর

**শুদ্ধস্বর** নরওয়েতে অবস্থিত একটি বাংলাদেশী নির্বাসিত প্রকাশনা সংস্থা। শুদ্ধস্বর ২০১৬ জেরি লেবার ইন্টারন্যাশনাল ফ্রিডম টু পাবলিশ অ্যাওয়ার্ড পেয়েছে। এই পুরস্কার মার্কিন যুক্তরাষ্ট্রের বাইরের প্রকাশকদের দেওয়া হয়, যারা মত প্রকাশের স্বাধীনতার উপর বিধিনিষেধ থাকা সত্ত্বেও মত প্রকাশে নিজেদের সাহসিকতা প্রদর্শন করে।

## ইতিহাস
২০০০ এর দশকের গোড়ার দিকে একটি প্রকাশনা সংস্থায় রূপান্তরিত হওয়ার আগে ১৯৯০ সালে শুদ্ধস্বর একটি সাহিত্য ও সাংস্কৃতিক পত্রিকা হিসাবে প্রতিষ্ঠিত হয়েছিল। এটির লক্ষ্য ছিলো প্রগতিশীল ধারণা ও সমালোচনামূলক চিন্তাভাবনার জন্য একটি প্ল্যাটফর্ম প্রদান করা এবং সাহিত্য, শিল্প, সংস্কৃতি, রাজনীতি, সামাজিক ন্যায়বিচার, নারীর অধিকার এবং এলজিবিটি অধিকার সহ বিস্তৃত বিষয়ের উপর বই প্রকাশ করা। ২০১৩ সালে শুদ্ধস্বর বাংলা একাডেমির শহীদ মুনীর চৌধুরী পুরস্কার পেয়েছিলো। ২০১৫ সালের ৩১ অক্টোবর বন্দুক ও চাপাতি সজ্জিত আততায়ীরা শুদ্ধস্বরের প্রকাশক আহমেদুর রশিদ চৌধুরীকে হত্যা করার উদ্দেশ্যে শুদ্ধস্বরের অফিসে প্রবেশ করে। এই ঘটনায় রশিদ চৌধুরী, লেখক রণদীপম বসু এবং ব্লগার তারেক রহিমের সাথে আহত হওয়া সত্ত্বেও বেঁচে যান। ভারতীয় উপমহাদেশে আল-কায়েদার একটি শাখা আনসার আল ইসলাম হামলার দায় স্বীকার করে। হাসপাতাল থেকে ছাড়া পাওয়ার পর, রশিদ চৌধুরী তার পরিবারের সাথে নির্বাসনে বাধ্য হন এবং ২০১৬ সালের ফেব্রুয়ারিতে নরওয়েতে আশ্রয় পান। ২০১৭ সালে শুদ্ধস্বর একটি অনলাইন পত্রিকা এবং প্রকাশনা হিসাবে পুনরায় কাজ শুরু করে

## তথ্যসূত্র

## বহিঃসংযোগ

* শুদ্ধস্বর প্রকাশনীর ওয়েবসাইট

বিষয়শ্রেণী:২০০৪-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের প্রকাশনা কোম্পানি
সুনীল দাশ (লেখক)

**সুনীল দাশ** ( ১৯৪৩ - ৩১ মার্চ  ২০২৪) ছিলেন একজন বিশিষ্ট ভারতীয় বাঙালি গল্পকার, ঔপন্যাসিক, প্রাবন্ধিক ও নাট্য-ব্যক্তিত্ব। কলকাতায় তার প্রতিষ্ঠিত নাট্যদল *সংবর্ত* দেশে ও বিদেশের নাট্যোৎসবে অংশ নিয়ে সুনাম অর্জন করে।

## জীবনী
সুনীল দাশের জন্ম ব্রিটিশ ভারতের কলকাতায় ১৯৪৩ খ্রিস্টাব্দে। পেশায় অধ্যাপক সুনীল দাশ লেখালেখির জগতে আসেন নলিনী দাশের অনুপ্রেরণায়। সৃজনশীল সাহিত্য রচনার পাশাপাশি নাটকের সঙ্গেও যুক্ত ছিলেন।  লিখেছেন তিনশোর বেশি ছোটগল্প, পনেরটি উপন্যাস, পাঁচটি প্রবন্ধগ্রন্থ, আটটি নাটক সহ ভ্রমণকথা। সম্পাদনা করেছেন *শিলালিপি* পত্রিকা। সত্তরের দশকে তার রচিত প্রথম উপন্যাস *একদিন সূর্য* চলচ্চিত্রায়িত হয়েছিল নীতিশ মুসম্মাননায়ের পরিচালনায়। রাজনায়ায়ণ বসুর জীবনী উপজীব্য করে রচনা করেন সর্বশেষ উপন্যাস * প্রাণের মানুষ*।
তিনি কলকাতায় প্রতিষ্ঠা করেন *সংবর্ত* নামে একটি নাট্যদল। নাট্যদলের কুশীলবরা ম্যানচেস্টার, বার্লিন, টেমপ্লিন ও ঢাকার নাট্যোৎসবে অংশ নিয়েছেন। জার্মান পরিচালক হোলফরাম মেরিং-এর সঙ্গে যুগ্ম নির্দেশনায় তিনি নির্মাণ করেন রবীন্দ্রনাথের *[[ডাকঘর (নাটক) |ডাকঘর]]*।

## সম্মাননা
সুইডেনের উত্তরাপথ সাহিত্য পুরস্কার,  বাংলার বিমল মিত্র সাহিত্য পুরস্কার, মিউনিখের গোয়েট ইন্সটিটিউট-এর মেধাবৃত্তি-সহ নানা সম্মাননায় ভূষিত হয়েছেন।

## জীবনাবসান

কলকাতার চেতলায় আজীবন বসবাসকারী সাহিত্যিক সুনীল দাশ স্বল্প রোগ ভোগের পর ২০২৪ খ্রিস্টাব্দের ৩১ মার্চ রবিবার সন্ধ্যায় এক বেসরকারি চিকিৎসালয়ে শেষ নিঃশ্বাস ত্যাগ করেন। ২ এপ্রিল মঙ্গলবার তার শেষকৃত্য সম্পন্ন হয়।

## তথ্যসূত্র

বিষয়শ্রেণী: ১৯৪৩-এ জন্ম
বিষয়শ্রেণী: ২০২৪-এ মৃত্যু
বিষয়শ্রেণী: কলকাতার  ব্যক্তি
বিষয়শ্রেণী: বাঙালি লেখক
২০২৪ এসিসি পুরুষ প্রিমিয়ার কাপ

**২০২৪ এসিসি পুরুষ প্রিমিয়ার কাপ** হলো এশিয়ান ক্রিকেট কাউন্সিল প্রিমিয়ার কাপের দ্বিতীয় সংস্করণ আসর, যা ২০২৪ সালের এপ্রিল মাসে হয় এবং  এটি ২০২৫ এশিয়া কাপ টুর্নামেন্টের জন্য যোগ্যতার চূড়ান্ত পর্যায়ে উন্নীত হওয়ার জন্য অনুষ্ঠিত হয়েছিল। সংযুক্ত আরব আমিরাত ফাইনালে ওমানকে পরাজিত করে টুর্নামেন্ট জেতে এবং এর ফলে ২০২৫ এশিয়া কাপের জন্য যোগ্যতা অর্জন করে। এতে ৮টি সর্বোচ্চ র‍্যাঙ্কযুক্ত দলকে সহযোগী সদস্যদের বৈশিষ্ট্য রয়েছে যারা ২০২৪ এসিসি মেনস চ্যালেঞ্জার কাপের দুই ফাইনালিস্টের সাথে যোগ দিয়েছিলেন।

কম্বোডিয়া এবং সৌদি আরব ২০২৪ এসিসি মেনস চ্যালেঞ্জার কাপে শীর্ষ দুই দল হিসেবে শেষ করার পর টুর্নামেন্টের জন্য যোগ্যতা অর্জন করেছে। নেপাল ডিফেন্ডিং চ্যাম্পিয়ন ছিল, ২০২৩ সংস্করণ জিতেছিল (যা একটি একদিনের আন্তর্জাতিক টুর্নামেন্ট ছিল)। 

## দল ও যোগ্যতা
নিম্নোক্ত দলগুলো প্রতিযোগিতায় অংশগ্রহণের যোগ্যতা অর্জন করেছিল।

## দলীয় সদস্য

## গ্রুপ পর্ব
অংশগ্রহণকারী ১০টি দেশকে দুটি গ্রুপে বিভক্ত করা হয়, যেখানে প্রতিটি গ্রুপের শীর্ষ দুটি দল নকআউট পর্বে উন্নীত হয়।

### গ্রুপ এ
#### পয়েন্ট টেবিল

### গ্রুপ বি
#### পয়েন্ট টেবিল

## নকআউট পর্ব
### বন্ধনী

### সেমি-ফাইনাল
#### ১ম সেমি-ফাইনাল

#### ২য় সেমি-ফাইনাল

### ৩য় স্থান নির্ধারণী ম্যাচ

### ফাইনাল

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজ হোম

বিষয়শ্রেণী:২০২৪-এ সহযোগী আন্তর্জাতিক ক্রিকেট প্রতিযোগিতা
বিষয়শ্রেণী:এশিয়া কাপ বাছাইপর্ব
বিষয়শ্রেণী:ওমানে আন্তর্জাতিক ক্রিকেট প্রতিযোগিতা
দ্য গ্রেট ইন্ডিয়ান কপিল শো

***দ্য গ্রেট ইন্ডিয়ান কপিল শো*** হল একটি ভারতীয় হিন্দি ভাষার স্কেচ কমেডি এবং সেলিব্রিটি টক শো যা কপিল শর্মা উপস্থাপনা এবং প্রযোজনা করেন।  এটি ২০২৪ সালের ৩০ মার্চ নেটফ্লিক্সে স্ট্রিমিং শুরু হয়। 

## প্রিমাইজ
সিরিজের বিন্যাসটি শর্মার প্রাক্তন শো *[[দ্য কপিল শর্মা শো]]* এবং *কমেডি নাইটস উইথ কপিলের সাথে* অনেকাংশেই অভিন্ন। অনুষ্ঠানটি কপিল শর্মা এবং তার কৌতুক অভিনেতাদের দলকে ঘিরে আবর্তিত হয়, যার মধ্যে আছেন সুনীল গ্রোভার, কিকু শারদা, কৃষ্ণা অভিষেক এবং রাজীব ঠাকুর।  অনুষ্ঠানটির অসামান্য সেটটি হল একটি ভিজ্যুয়াল এক্সট্রাভাগানজা, যা একটি সমৃদ্ধ বিমানবন্দর টার্মিনালের পটভূমিতে তৈরি করা হয়েছে। এই জায়গাটির সবকিছুই মার্জিত এবং পরিশীলিত, জমকালো ওয়েটিং এরিয়া থেকে শুরু করে ডিজাইনার রিটেল কিয়স্ক, রিভলভিং ক্যাফে এবং কিংবদন্তি ক্যাপের অনন্য ক্যাফে পর্যন্ত।  অনুষ্ঠানের স্থায়ী অতিথি হিসেবে আছেন অর্চনা পুরান সিং । 

## চরিত্রাভিনয়ে

* কপিল শর্মা নিজেই (উপস্থাপক)/নভজ্যোত সিং সিধুর অনুকরণ (চেরি পাজি)
* স্থায়ী অতিথি হিসেবে অর্চনা পুরান সিং
* ধফলি/ইঞ্জিনিয়ার চুম্বক মিত্তাল/কপিল দেবের নকল (কাপল পাজি)/কমলেশ কি লুগাই এবং বিভিন্ন চরিত্রের চরিত্রে সুনীল গ্রোভার
* কিকু শারদা সানি দেওলের নকল (বড়ে ভাইয়া)/শেফ ধনিয়ালাল/কিম জং উনের নকল (কিম কং) এবং বিভিন্ন চরিত্র
* আবরারের নকল (ছোট ভাইয়া)/এয়ার হোস্টেস মোনা এবং বিভিন্ন/ডোনাল্ড ট্রাম্পের নকল (ডোনাল্ড মাতাল) চরিত্রে কৃষ্ণা অভিষেক
* ক্যাপের ক্যাফে অ্যাটেনডেন্ট হিসেবে রাজীব ঠাকুর

## সিরিজ ওভারভিউ

### সিজন ০১ (২০২৪- বর্তমান)

## তথ্যসূত্র

বিষয়শ্রেণী:নেটফ্লিক্সের মৌলিক অনুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:নেটফ্লিক্স সিটকম
বিষয়শ্রেণী:ভারতীয় টেলিভিশন টক শো
নাসলেন কে. গফুর

**নাসলেন কে. গফুর** (জন্ম ১১ জুন ২০০০) একজন ভারতীয় অভিনেতা যিনি মালয়ালম চলচ্চিত্রে অভিনয় করেন। তিনি *থানির মাথান দিনাঙ্গল* (২০১৯), *কুরুথি* (২০২১), *হোম* (২০২১), *[[সুপার শরণ্যা]]* (২০২২), *নেইমার* (২০২৩) এবং *প্রেমালু* (২০২৪) চলচ্চিত্রে তার ভূমিকার জন্য সবচেয়ে বেশি পরিচিত যা পরবর্তীতে অন্যতম হয়ে ওঠে। *প্রেমালু* সর্বকালের সর্বোচ্চ আয়কারী মালায়ালাম চলচ্চিত্র যা তাকে ভারতের বিভিন্ন রাজ্যে খ্যাতি এনে দেয়।

## কর্মজীবন
২০১৯ সালে, নাসলেন তার ফিল্ম কেরিয়ার শুরু করেছিলেন *থানির মাথান দিনাঙ্গল* ছবিতে মেলভিনের চরিত্রে অভিনয়ের মাধ্যমে। সেই ছবিতে সময়োপযোগী কমেডি এবং মজাদার পাল্টা সংলাপের জন্য তিনি প্রশংসিত হন। ২০২১ সালে, আমাজন প্রাইমে মুক্তি পাওয়া *কুরুথি* ছবিতে নাসলেন একজন রাগী কিশোর রসুলের ভূমিকায় অভিনয় করেছিলেন। একই বছরে তিনি *হোম* ছবিতে চার্লস অলিভার টুইস্টের ভূমিকায় অভিনয় করেন যা অ্যামাজন প্রাইমেও মুক্তি পায়। এরপর তিনি কমেডি মুভি, *কেশু ই ভিদিনে নাধানে* হাজির হন যা ডিজনি+ হটস্টারে মুক্তি পায়। *[[দ্য টাইমস অব ইন্ডিয়া|টাইমস অফ ইন্ডিয়ার]]* আনা ম্যাথুস ছবিতে তার অভিনয় সম্পর্কে লিখেছেন, "তরুণ অভিনেতা নাসলেন, যথারীতি, এমনকি একটি ছোট ভূমিকাতেও, তিনি চমৎকার অভিনয় করে এবং সেটাকে ভালো লাগার মত করে তোলেন।"

২০২৪ সালে, তিনি দীলেশ পোথান, ফাহাদ ফাসিল এবং শ্যাম পুষ্করণ প্রযোজিত *প্রেমালু* চলচ্চিত্রে শচীন সন্তোষ চরিত্রে অভিনয় করেছিলেন, মুভিটি বিশ্বব্যাপী ১২৫ কোটিরও বেশি বক্স অফিস সংগ্রহের সাথে শীর্ষস্থান দখল করে নেয়।

## চলচ্চিত্রের তালিকা

### ছায়াছবি

## তথ্যসূত্র

## বহিঃসংযোগ

* 
* 

বিষয়শ্রেণী:২০০০-এ জন্ম
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেতা
দ্য ফ্যামিলি স্টার

***দ্য ফ্যামিলি স্টার*** হলো ২০২৪ সালের ভারতীয় তেলুগু ভাষার একটি প্রণয়ধর্মী পারিবারিক নাট্য চলচ্চিত্র। চলচ্চিত্রটির রচনা ও পরিচালনা করেছেন পরশুরাম। শ্রী ভেঙ্কটেশ্বর ক্রিয়েশন্সের অধীনে চলচ্চিত্রটির প্রযোজনা করেছেন দিল রাজু এবং সিরিশ। চলচ্চিত্রটিতে প্রধান ভূমিকায় অভিনয় করেছেন বিজয় দেবরকোন্ডা এবং মৃণাল ঠাকুর।

চলচ্চিত্রটি আনুষ্ঠানিকভাবে ২০২৩ সালের ফেব্রুয়ারিতে *ভিডি১৩* অস্থায়ী শিরোনামে ঘোষণা করা হয়েছিল, কারণ এটি প্রধান অভিনেতা হিসেবে বিজয়ের ১৩তম চলচ্চিত্র। পরে ২০২৩ সালের অক্টোবরে আনুষ্ঠানিকভাবে স্থায়ী শিরোনাম ঘোষণা করা হয়েছিল। চলচ্চিত্রটির প্রধান চিত্রগ্রহণ ২০২৩ সালের জুলাই মাসে শুরু হয়েছিল। হায়দ্রাবাদ এবং নিউ ইয়র্ক সহ বেশ কয়েকটি জায়গায় চলচ্চিত্রটি শ্যুট করা হয়েছিল। চলচ্চিত্রটির সঙ্গীত পরিচালনা করেছেন গোপী সুন্দর।

*ফ্যামিলি স্টার* প্রাথমিকভাবে সংক্রান্তিতে মুক্তির জন্য নির্ধারিত ছিল, কিন্তু সংক্রান্তির চলচ্চিত্রের সাথে সংঘর্ষ এড়াতে এটি স্থগিত করা হয়েছিল। *দ্য ফ্যামিলি স্টার* সমালোচকদের কাছ থেকে সাধারণত নেতিবাচক পর্যালোচনা পেয়েছে। সমালোচকরা পরশুরামের লেখা ও পরিচালনা, দুর্বল কৌতুক, প্লট, সাউন্ডট্র্যাক এবং প্রধান অভিনয়শিল্পীদের অভিনয়ের তীব্র সমালোচনা করেছেন। চলচ্চিত্রটি ₹৫০ কোটি টাকা বাজেটের বিপরীতে ₹৩৫ কোটি টাকা আয় করে একটি বক্স অফিস ফ্লপ চলচ্চিত্রে পরিণত হয়।

## অভিনয়শিল্পী
* বিজয় দেবরকোন্ডা - গোবর্ধন
* মৃণাল ঠাকুর - ইন্দু
* দিব্যাংশা কৌশিক
* জগপতি বাবু - ইন্দুর বাবা
* বেন্নেলা কিশোর - সমর্থ
* রবি প্রকাশ - গোবর্ধনের ভাই
* রাজা চেম্বলু - গোবর্ধনের ভাই
* রোহিণী হট্টঙ্গডি - গোবর্ধনের দাদী
* বাসুকি আনন্দ - গোবর্ধনের শ্যালিকা
* অভিনয় - গোবর্ধনের শ্যালিকা
* রবি বাবু
* অচ্যুত কুমার
* অজয় ঘোষ
* প্রভাস শ্রীনু
* ভিটিভি গণেশ
* জবরদস্থ রামপ্রসাদ

## তথ্যসূত্র

## বহিঃসংযোগ
* 

বিষয়শ্রেণী:২০২৪-এর চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০২০-এর দশকের তেলুগু ভাষার চলচ্চিত্র
বিষয়শ্রেণী:তেলেঙ্গানায় ধারণকৃত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:আন্তঃব্যক্তিক সম্পর্ক সম্পর্কিত চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:হায়দ্রাবাদ, ভারতের পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র
বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র
বিষয়শ্রেণী:ভারতীয় ব্যবসা চলচ্চিত্র
বিষয়শ্রেণী:ভারতীয় পারিবারিক চলচ্চিত্র
বিষয়শ্রেণী:অন্ধ্রপ্রদেশের পটভূমিতে চলচ্চিত্র
অরিয়ল কলেজ, অক্সফোর্ড

**অরিয়ল কলেজ** () ইংল্যান্ডের অক্সফোর্ডে অবস্থিত অক্সফোর্ড বিশ্ববিদ্যালয়ের অধিভুক্ত কলেজ। অরিয়ল স্কয়ারে অবস্থিত কলেজটির অক্সফোর্ডে প্রাচীনতম রাজকীয় প্রতিষ্ঠান হিসেবে সুনাম রয়েছে, যা রাজা আলফ্রেড কর্তৃক প্রতিষ্ঠিত হয়েছিল বলে দাবী করা হয়। এই রাজকীয় যোগসূত্রের জন্য কলেজটি ঐতিহাসিকভাবে "কিংস কলেজ" ও "কিংস হল" নামেও পরিচিত। ২০২২ সাল থেকে যুক্তরাজ্যের বর্তমান শাসক তৃতীয় চার্লস কলেজটির দাপ্তরিক ভিজিটর।

মধ্যযুগে রাজা দ্বিতীয় এডওয়ার্ডের পৃষ্ঠপোষকতায় ১৩২৪ সালে অ্যাডাম ডি ব্রোম কর্তৃক প্রতিষ্ঠিত স্থাপনাটির মূল ভিত্তিপ্রস্তর ছিল অক্সফোর্ডে হাউজ অব ব্লেসড ম্যারি এবং ১৩২৬ সালে রাজকীয় চার্টারের কলেজটি প্রতিষ্ঠিত হয়। ১৩২৯ সালে "লা অরিয়ল" নামে আরেকটি জমিদার বাড়ির রাজকীয় অনুদানের পর কলেজটির নাম অরিয়ল হিসেবে পরিচিত হয়। প্রথমে একজন প্রভোস্ট ও দশজন ফেলো, যাদের "পণ্ডিত" নামে ডাকা হত, অনুমোদন দেওয়া হয় এবং ষোড়শ শতাব্দী পর্যন্ত কলেজটিতে অল্প সংখ্যক স্নাতক ফেলো ছিল। ইংরেজ গৃহযুদ্ধের সময় অরিয়ল রাজার অক্সফোর্ড সংসদের উচ্চ-পদমর্যাদার সদস্যদের স্থান দেয়।

## তথ্যসূত্র

## বহিঃসংযোগ

* 
* Oriel JCR — the undergraduate body of the college
* Oriel MCR — the graduate body of the college
* Virtual Tour 
* Oriel College Boat Club
* The Oriel Lions — Oriel College Drama Society
* The Poor Print – Student-run publication of Oriel College


বিষয়শ্রেণী:অক্সফোর্ড বিশ্ববিদ্যালয়ের কলেজ
বিষয়শ্রেণী:অক্সফোর্ড বিশ্ববিদ্যালয়ের ভবন ও স্থাপনা
বিষয়শ্রেণী:১৪শ শতাব্দীতে প্রতিষ্ঠিত শিক্ষা প্রতিষ্ঠান
২০২০–২১ বাংলাদেশ চ্যাম্পিয়নশিপ লিগ

**২০২০–২১ বাংলাদেশ চ্যাম্পিয়নশিপ লিগ** ২০১২ সালে প্রতিষ্ঠিত হওয়ার পর থেকে এটি ছিল বাংলাদেশ চ্যাম্পিয়নশিপ লিগের ৯ম আসর। লিগে মোট ১২টি ফুটবল ক্লাব প্রতিদ্বন্দ্বিতা করছে। টিঅ্যান্ডটি ক্লাব মতিঝিল তাদের আর্থিক সমস্যার কারণে লিগ থেকে প্রত্যাহার করে নিয়েছে।  স্বাধীনতা কেএস তাদের প্রথম শিরোপা জিতেছে, দ্বিতীয় স্থানে থাকা নোফেল এসসি বিপিএলে উন্নীত করা হয়েছিল।

২০২১ সালের ৭ ফেব্রুয়ারি থেকে লিগ শুরু হয়েছিল। এটি মূলত ২৫ জুনের মধ্যে শেষ হওয়ার কথা ছিল, তবে ১৯ জুলাই শেষ হয়েছিল কারণ করোনভাইরাস মহামারীজনিত কারণে লিগ কয়েকবার স্থগিত হয়েছিল।

## দল
### দল পরিবর্তন
পূর্ববর্তী মৌসুম থেকে নিম্নলিখিত দলগুলি বিভাগ পরিবর্তন করেছে:

### বিপিএল থেকে
**[[২০১৮–১৯ বাংলাদেশ প্রিমিয়ার লিগ (ফুটবল)|বিপিএল]] থেকে অবনমন**
* নোফেল এসসি
* 
টিম বিজেএমসি   

**[[২০১৮–১৯ ঢাকা সিনিয়র ডিভিশন লিগ|ঢাকা সিনিয়র ডিভিশন লিগ]] থেকে উন্নীত**
* কাওরান বাজার প্রগতি সংঘ
* ঢাকা ওয়ান্ডারার্স ক্লাব

### বিসিএল থেকে
**[[বাংলাদেশ প্রিমিয়ার লিগ (ফুটবল)|
বিপিএল]]-এ উন্নীত হয়েছে**
* উত্তর বারিধারা এসসি
* বাংলাদেশ পুলিশ এফসি

**[[ঢাকা লিগ|ঢাকা সিনিয়র ডিভিশন লিগ]]-এ অবনমিত**
* ফুটবল ক্লাব ফেনী

### দলসমূহের অবস্থান

## ভেন্যুসমূহ
সবগুলো ম্যাচই ঢাকার বাসস মোস্তফা কামাল স্টেডিয়াম ও বঙ্গবন্ধু জাতীয় স্টেডিয়ামে অনুষ্ঠিত হয়।

## লিগ টেবিল

## ফলাফল

## তথ্যসূত্র

বিষয়শ্রেণী:২০২১-এ বাংলাদেশী ফুটবল
বিষয়শ্রেণী:২০২১-এ বাংলাদেশের খেলাধুলা
বিষয়শ্রেণী:বাংলাদেশে ২০২১
বিষয়শ্রেণী:২০২১-এ ফুটবল
বিষয়শ্রেণী:২০২১-এ এশীয় ফুটবল
কসমস ১১১

**কসমস ১১১** (; অর্থ: *কসমস ১১১*), **ই-৬এস নং. ০৪**, হলো চাঁদের চারপাশে একটি মহাকাশযানকে প্রদক্ষিণ করানোর প্রথম সোভিয়েত প্রচেষ্টা। এই নভোযানটির নকশাটি পরবর্তীতে সফল হওয়া লুনা ১০ মহাকাশযানের অনুরূপ ছিল।

## নভোযান

কসমস ১১১-কে একটি ই-৬এস মহাকাশযান হিসাবে চিহ্নিত করা হয় যা একটি ই-৬ বাস সমন্বিত একটি নলাকার চাপযুক্ত ২৪৫ কেজি ভরের চন্দ্র কক্ষীয় মডিউলের সাথে সংযুক্ত । এটি  লম্বা এবং গোড়ায়  ব্যাস বিশিষ্ট ছিল।

## যন্ত্রপাতি

এতে মোট ৭টি যন্ত্র বহন করা হয়েছিলো:

* ম্যাগনেটোমিটার
* গামা-রে স্পেক্ট্রোমটার
* পাঁচটি গ্যাস-ডিসচার্জ কাউন্টার
* দুটি আয়ন ট্রেপ এবং একটি চার্জযুক্ত পার্টিক্যাল ট্রেপ
* পায়জোইলেকট্রিক মাইক্রোমিটার ডিটেকটর
* ইনফ্রারেড ডিটেকটর
* লো-এনার্জি এক্স-রে ফোটোন কাউন্টার।

## তথ্যসূত্র

## বহিঃসংযোগ

* Zarya - লুনা কর্মসূচির কালপঞ্জী ।

বিষয়শ্রেণী:লুনা কর্মসূচি
২০১৪–১৫ বাংলাদেশ চ্যাম্পিয়নশিপ লিগ

**২০১৪–১৫ বাংলাদেশ চ্যাম্পিয়নশিপ লিগ** (স্পন্সরশিপের কারণে **মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪-১৫** নামেও পরিচিত) ছিল বাংলাদেশ চ্যাম্পিয়নশিপ লিগের ৪র্থ মৌসুম, বাংলাদেশের দ্বিতীয়-স্তরের পেশাদার ফুটবল লিগ। লিগ ২৬ নভেম্বর ২০১৫ এ শুরু হয়ে থেকে ২৮ জানুয়ারি ২০১৬ এ শেষ হয়েছিল।

## লিগ টেবিল


## তথ্যসূত্র

## বহিঃসংযোগ
* মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪–১৫ 
* বাংলাদেশ চ্যাম্পিয়নশিপ লিগ ২০১৪/১৫
* মিনিস্টার ফ্রিজ বাংলাদেশ চ্যাম্পিয়নশিপ লিগ ২০১৪-১৫ ফিক্সচার

বিষয়শ্রেণী:বাংলাদেশ চ্যাম্পিয়নশিপ লিগ মৌসুম
বিষয়শ্রেণী:২০১৪–১৫-এ এশীয় ফুটবল লিগ
বিষয়শ্রেণী:২০১৪-এ বাংলাদেশী ফুটবল
বিষয়শ্রেণী:২০১৫-এ বাংলাদেশী ফুটবল
বিদ্রোহিণী

**বিদ্রোহিনী** হল একটি ২০২০ সালের ভারতীয় বাংলা ভাষার অ্যাকশন নাট্য চলচ্চিত্র, যা সন্দীপ চৌধুরী পরিচালিত ও প্রযোজিত।  এই ছবিটি মিরাজ মুভিজের ব্যানারে ২০২০ সালের ১৪ ফেব্রুয়ারি মুক্তি পায়। এর মাধ্যমে পরিচালক অঞ্জন চৌধুরীর ছেলে সন্দীপ চৌধুরীর অভিষেক হয়।
## পটভূমি
মধ্যবিত্ত পরিবারের প্রণব ও রাধার মেয়ে অরুণিমা সুখে সংসার করে। একদিন অরুণিমা ধর্ষণের শিকার হন। তার বড় বোন কিরণ একজন আইপিএস অফিসার যিনি ন্যায়বিচারের জন্য একা লড়েছেন। তার স্বামীর পরিবার এই অপরাধের সাথে জড়িত জানতে পেরে তিনি একটি গুরুতর সমস্যার সম্মুখীন হন।  
## অভিনয়শিল্পী

* কিরণ চরিত্রে ঋতুপর্ণা সেনগুপ্ত
* রাহুলের চরিত্রে জিতু কমল
* বিদিশা চৌধুরী
* সোনালী চৌধুরী
* ফাল্গুনী মুখোপাধ্যায়
* অনিন্দ সরকার
* সান্তনা বসু
* অরুণিমা সেন
* সোমা চক্রবর্তী
* পার্থসারথি দেব
## তথ্যসূত্র

## বহিঃসংযোগ
*

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ
ক্ষেতলাল থানা

**ক্ষেতলাল থানা** বাংলাদেশের জয়পুরহাট জেলার অন্তর্গত ক্ষেতলাল উপজেলার একটি থানা।

## পটভূমি
১৮৪৭ খ্রিস্টাব্দে ক্ষেতলাল থানা প্রতিষ্ঠা লাভ করে।

## প্রশাসনিক এলাকাসমূহ
ক্ষেতলাল উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ক্ষেতলাল থানার অধীন।

;পৌরসভা:
* ক্ষেতলাল

;ইউনিয়নসমূহ:
* ১নং তুলশীগংগা
* ২নং বড়তারা
* ৩নং মামুদপুর
* ৪নং বড়াইল
* ৫নং আলমপুর

## আরও দেখুন
* ক্ষেতলাল উপজেলা
* জয়পুরহাট জেলা

## তথ্যসূত্র

## বহিঃসংযোগ

বিষয়শ্রেণী:জয়পুরহাট জেলার থানা
বিষয়শ্রেণী:ক্ষেতলাল উপজেলা
আক্কেলপুর থানা

**আক্কেলপুর থানা** বাংলাদেশের জয়পুরহাট জেলার অন্তর্গত আক্কেলপুর উপজেলার একটি থানা।

## পটভূমি
১৯৭২ খ্রিস্টাব্দে আক্কেলপুর থানা প্রতিষ্ঠা লাভ করে।

## প্রশাসনিক এলাকাসমূহ
আক্কেলপুর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম আক্কেলপুর থানার অধীন।

;পৌরসভা:
* আক্কেলপুর

;ইউনিয়নসমূহ:
* ১নং রুকিন্দীপুর
* ২নং সোনামুখী
* ৩নং গোপীনাথপুর
* ৪নং তিলকপুর
* ৫নং রায়কালী

## আরও দেখুন
* আক্কেলপুর উপজেলা
* জয়পুরহাট জেলা

## তথ্যসূত্র

## বহিঃসংযোগ

বিষয়শ্রেণী:জয়পুরহাট জেলার থানা
বিষয়শ্রেণী:আক্কেলপুর উপজেলা
নওয়াজেশ

**নওয়াজেশ** () মূলত একটি ফার্সি নাম কিন্তু পারস্যে এটা প্রচলিত নয়। নওয়াজেশ নামের নামজাদা আশখাসের মাঝে রয়েছেন:

* নওয়াজিশ মুহম্মদ খান (ওফাৎ ১৭৫৫), ঢাকার সাবেক নায়েব নাজিম
* নোয়াজেশ আহমদ (১৯৩৫-২০০৯), বাংলাদেশী প্রজননতত্ত্ববিদ এবং আলোকচিত্ৰকর
* নওয়াজিশ আলী খান, বাংলাদেশী দূরদর্শন প্রযোজক

## আর দেখুন

* নওয়াজ
বিষয়শ্রেণী:পুরুষবাচক প্রদত্ত নাম
ঋতু শিবপুরী

**ঋতু শিবপুরী** একজন ভারতীয় অভিনেত্রী ও মডেল, যিনি হিন্দি এবং কন্নড় চলচ্চিত্রে তার কাজের জন্য উল্লেখযোগ্য। তিনি অভিনেতা ওম শিবপুরী এবং অভিনেত্রী সুধা শিবপুরীর কন্যা। ঋতু ১৯৯৩ সালের *আঁখে* চলচ্চিত্রে একটি প্রধান চরিত্রে অভিনয়ের মাধ্যমে অভিনেত্রী হিসেবে আত্মপ্রকাশ করেন, যেটি সেই বছরের সর্বোচ্চ আয় করা চলচ্চিত্র ছিল।

## অভিনীত চলচ্চিত্র
* ১৯৯৩: *আঁখে*
* ১৯৯৫: *হাম সব চোর হ্যায়*
* ১৯৯৫: *রক ড্যান্সার*
* ১৯৯৭: *আর ইয়া পার*
* ১৯৯৭: *ভাই ভাই*
* ১৯৯৭: *ডোঙ্গাটা*
* ১৯৯৯: *জেড*
* ১৯৯৯: *ন্যায়দেবতা*
* ১৯৯৯: *কালা সাম্রাজ্য*
* ২০০০: *হাদ কর দি আপনে*
* ২০০০: *গ্ল্যামার গার্ল*
* ২০০১: *লজ্জা*
* ২০০২: *[[শক্তি: দ্য পাওয়ার]]*
* ২০০৫: *ইলান*
* ২০০৫: *দুবাই রিটার্ন*
* ২০০৬: *এক জিন্দ এক জান*

## টেলিভিশন
* ২০১৬: *২৪* - ডা. সানি
* ২০১৭: *ইস পেয়ার কো কেয়া নাম দুঁ থ্রি* - ইন্দ্রাণী যশ নারায়ণ বশিষ্ঠ
* ২০১৯: *নজর* - শলাকা, কোহরে'র রানী
* ২০১৯: *ভিশ* - রুদ্রমা, আলিয়ার সহকারী, একজন জাদুকর
* ২০১৯: *কারেনজিৎ কৌর - দ্য আনটোল্ড স্টোরি অফ সানি লিওন* (ওয়েব সিরিজ) - নীনা, জসপাল সিং ভোহরার প্রেমে আগ্রহী মহিলা
* ২০২৩: *ক্লাস*

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:রাজস্থানের ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:১৯৭৫-এ জন্ম
দিয়োগো কোস্তা

**দিয়োগো মেইরেলেস দা কোস্তা** (; জন্ম: ১৯ সেপ্টেম্বর ১৯৯৯; **দিয়োগো কোস্তা** নামে সুপরিচিত) হলেন একজন সুইজারল্যান্ডীয়–পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব পোর্তু এবং পর্তুগাল জাতীয় দলের হয়ে গোলরক্ষক হিসেবে খেলেন।

২০১৪ সালে, কোস্তা পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত পর্তুগালের বয়সভিত্তিক দলের হয়ে খেলার পর, তিনি ২০২১ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।

## প্রারম্ভিক জীবন
দিয়োগো মেইরেলেস দা কোস্তা ১৯৯৯ সালের ১৯শে সেপ্টেম্বর তারিখে সুইজারল্যান্ডের রট্রিস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোস্তা পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৪ সালের ১০ই জুন তারিখে তিনি সুইজারল্যান্ড অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৬ বছরে ৬৬ ম্যাচে অংশগ্রহণ করেছেন।

২০২১ সালের ৯ই অক্টোবর তারিখে, ২২ বছর ও ২০ দিন বয়সে, ডান পায়ে ফুটবল খেলায় পারদর্শী কোস্তা কাতারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি পর্তুগাল ৩–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে কোস্তা সর্বমোট ১ ম্যাচে ১টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:পর্তুগিজ পুরুষ ফুটবলার
বিষয়শ্রেণী:ফুটবল ক্লাব পোর্তুর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:পর্তুগালের আন্তর্জাতিক যুব ফুটবলার
বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার
বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার
বিষয়শ্রেণী:পর্তুগালের অনূর্ধ্ব-২০ আন্তর্জাতিক ফুটবলার
বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার
বিষয়শ্রেণী:পর্তুগালের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ফুটবল ক্লাব পোর্তু বি-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
আসিফ আজম সিদ্দিকী

**আসিফ আজম সিদ্দিকী** একজন বাংলাদেশী মার্কিন মহাকাশ ইতিহাসবিদ এবং একজন গুগেনহেইম ফেলোশিপ বিজয়ী। তিনি ফোর্ডহ্যাম বিশ্ববিদ্যালয়ের ইতিহাসের অধ্যাপক। তিনি বিজ্ঞান ও প্রযুক্তির ইতিহাস এবং আধুনিক রাশিয়ান ইতিহাসে বিশেষজ্ঞ। তিনি মহাকাশ অনুসন্ধানের ইতিহাস নিয়ে বেশ কিছু বই লিখেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফোর্ডহ্যাম বিশ্ববিদ্যালয়ের শিক্ষক
বিষয়শ্রেণী:মহাকাশ যাত্রার ইতিহাস
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:মার্কিন বিজ্ঞান লেখক
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:মার্কিন সম্পাদক
বিষয়শ্রেণী:২১শ শতাব্দীর মার্কিন ইতিহাসবিদ
বিষয়শ্রেণী:২১শ শতাব্দীর মার্কিন পুরুষ লেখক
করমচাঁদ উত্তমচাঁদ গান্ধী

**করমচাঁদ উত্তমচাঁদ গান্ধী** (১৮২২ - ১৬ নভেম্বর ১৮৮৫) ছিলেন ব্রিটিশ ভারতের পোরবন্দর রাজ্যের একজন দরবারী কর্মকর্তা। তিনি পোরবন্দর এবং রাজকোট রাজ্যের দিওয়ান হিসেবে কাজ করেছিলেন। তিনি ছিলেন ভারতের স্বাধীনতা আন্দোলনের অন্যতম নেতা মহাত্মা গান্ধীর পিতা।

## কর্মজীবন
করমচাঁদ গান্ধী পোরবন্দরের স্থানীয় শাসক রাজপুত্রের একজন দরবারী কর্মকর্তা বা মুখ্যমন্ত্রী ছিলেন। করমচাঁদের দায়িত্বের মধ্যে ছিল পোরবন্দরের রাজপরিবারকে পরামর্শ দেওয়া এবং অন্যান্য সরকারি কর্মকর্তাদের নিয়োগ দেওয়া।

করমচাঁদের প্রাতিষ্ঠানিক শিক্ষা খুব কম ছিল, কিন্তু তার জ্ঞান ও অভিজ্ঞতা তাকে একজন ভালো প্রশাসক করে তুলেছিল। তিনি ছিলেন সদয় এবং উদার, তবে কখনো কখনো তার মেজাজ গরম থাকতো। তিনি তার বাবার কাজ দেখে এবং ধর্মীয় অনুষ্ঠানে যোগ দেওয়ার অভিজ্ঞতা থেকে অনেককিছু শিখেছিলেন। তবে তিনি ভূগোল ও ইতিহাস সহ অনেক বিষয়ে জ্ঞান অর্জন করতে পারেননি। তা সত্ত্বেও তিনি পোরবন্দরে মুখ্যমন্ত্রী হিসেবে দুর্দান্ত ছিলেন।

## ব্যক্তিগত জীবন
করমচাঁদ গান্ধী চারবার বিয়ে করেন। প্রথম তিনটি বিবাহ তার স্ত্রীদের মৃত্যুর সাথে শেষ হয়েছিল। এর মধ্যে দুইজন স্ত্রী দুই কন্যা সন্তানের জন্মের পরপরই মারা যান। পরে তিনি ১৮৫৭ সালে পুতলিবাই গান্ধীকে বিয়ে করেন এবং তাদের বিয়ে ১৮৮৫ সালে তার মৃত্যুর আগ পর্যন্ত স্থায়ী হয়। পুতলিবাই গান্ধী ও করমচাঁদ গান্ধীর সন্তান চারজন; তিন পুত্র লক্ষ্মীদাস গান্ধী, কারসানদাস গান্ধী, মোহনদাস গান্ধী এবং এক কন্যা রালিয়াতবেহন। মোহনদাস গান্ধী (মহাত্মা গান্ধী) ছিলেন তার কনিষ্ঠ সন্তান। করমচাঁদ গান্ধী বেঁচে থাকা অবস্থায় তার সকল সন্তানের বিয়ে হয়েছিল।

## মৃত্যু
১৮৮৫ সালে করমচাঁদ ফিস্টুলায় আক্রান্ত হন। পুতলবাই এবং তার সন্তানরা (বিশেষ করে মোহনদাস) তার দেখাশোনা করতেন। দিনে দিনে তার অবস্থার অবনতি হতে থাকে এবং ডাক্তাররা বিভিন্ন ধরনের চিকিৎসার চেষ্টা করলেও কোনো লাভ হয়নি। পরে তিনি এর জন্য একটি অস্ত্রোপচারের পরামর্শ দেন, কিন্তু তার পারিবারিক ডাক্তার তা করতে রাজি হননি। করমচাঁদের অবস্থার আরও অবনতি হতে থাকে। পরবর্তীতে ১৬ নভেম্বর ৬৩ বছর বয়সে তিনি মৃত্যুবরণ করেন।

## তথ্যসূত্র

বিষয়শ্রেণী:১৮২২-এ জন্ম
বিষয়শ্রেণী:১৮৮৫-এ মৃত্যু
বিষয়শ্রেণী:গুজরাতের রাজনীতিবিদ
বিষয়শ্রেণী:মহাত্মা গান্ধী পরিবার
বোধিসত্ত্বচর্যাবতার

**বোধিসত্ত্বচর্যাবতার** (; ) বা **বোধিচর্যাবতার** হলো শান্তিদেব কর্তৃক সংস্কৃত ভাষায় রচিত একটি মহাযান বৌদ্ধ গ্রন্থ যা বোধিসত্ত্বের জীবন পথের নির্দেশিকা হিসেবে বিবেচিত।

## গঠন
বোধিসত্ত্বচর্যাবতারের দশটি অধ্যায় রয়েছে যা ছয়টি পূর্ণতা (পারমিতা) অনুশীলনের মাধ্যমে বোধিচিত্ত বিকাশের জন্য নিবেদিত। পাঠ্যটির প্রথম অধ্যায় জ্ঞান অর্জনের ইচ্ছার উপকারিতার বর্ণনা দিয়ে শুরু হয়েছে। ষষ্ঠ অধ্যায়, ধৈর্যশীলতার পরিপূর্ণতা (ক্ষান্তী), ক্রোধের তীব্র সমালোচনা করে এবং রবার্ট থারম্যান এবং চতুর্দশ দালাই লামার সাম্প্রতিক ভাষ্যের বিষয়। তিব্বতি পণ্ডিতরা নবম অধ্যায়, প্রজ্ঞাকে মাধ্যমক দৃষ্টিভঙ্গির সবচেয়ে সংক্ষিপ্ত প্রকাশের একটি বলে মনে করেন। দশম অধ্যায়টি সবচেয়ে জনপ্রিয় মহাযান প্রার্থনায় ব্যবহৃত হয়।

## অধ্যায়ের সারাংশ
# বোধিচিত্তের সুবিধা (অন্যদের জন্য পূর্ণ জ্ঞানে পৌঁছানোর ইচ্ছা)
# খারাপ কাজ শুদ্ধ করা
# বোধোদয়ের চেতনা গ্রহণ করা
# বিবেক ব্যবহার করে
# সচেতনতা রক্ষা করা
# ধৈর্যের অভ্যাস
# আনন্দময় প্রচেষ্টার অনুশীলন
# ধ্যানের একাগ্রতার অনুশীলন
# প্রজ্ঞার পরিপূর্ণতা
# উৎসর্গ
## ব্যাখ্যামূলক বক্তৃতা এবং ভাষ্য
অনেক তিব্বতি পণ্ডিত, যেমন জামগন জু মিফাম গিয়াতসো, এই পাঠ্যের উপর ভাষ্য লিখেছেন।
## ইংরেজিতে মন্তব্য ও অধ্যয়ন
* 
* 
* 
*
* 
* 
* 
* 
*
* 
*
* 
* 

## তথ্যসূত্র

## বহিঃসংযোগ

*A Reader's Guide to the Works in English related to the Bodhicaryāvatāra, on Shambhala Publications
*A Video Lecture Series by the Padmakara Translation Group's Wulstan Fletcher on the Bodhicaryāvatāra, on Shambhala.com
*Multilingual edition of Bodhisattvacaryāvatāra, in the Bibliotheca Polyglotta
*Śāntideva's Bodhisattva-caryāvatāra (html) 
*The Bodhicaryavatara at BuddhaNet (Tibetan)
*Bodhicharyavatara Series - Lotsawa House
*Translation of five chapters of a famous Tibetan commentary by Khenpo Kunpal
*Bodhicaryāvatāra of Śāntideva: Sanskrit Buddhist text
*Bodhisattvacharyavatara - A Guide to the Bodhisattvaʹs Way of Life (Translated into English by Stephen Batchelor) 

বিষয়শ্রেণী:মহাযান ধর্মগ্রন্থ
বিষয়শ্রেণী:৮ম শতাব্দীর ভারতীয় বই
তামা টোঙ্গা

**আলিপেতে অ্যালোইসিও লিওন** (জন্ম ১৫ অক্টোবর, ১৯৮২), যিনি তার রিং নাম তমা টোঙ্গা () দ্বারা বেশি পরিচিত), একজন টোঙ্গান পেশাদার কুস্তিগীর । তিনি বর্তমানে ডাব্লিউডাব্লিউই- তে স্বাক্ষর করেছেন , যেখানে তিনি দ্য ব্লাডলাইনের সদস্য হিসেবে স্ম্যাকডাউন ব্র্যান্ডে পারফর্ম করেন। ১২ এপ্রিল, ২০২৪ সালের স্ম্যাকডাউন সংস্করণে, টোঙ্গা দ্য ব্লাডলাইনের সদস্য হিসাবে তার ডাব্লিউডাব্লিউই-তে আত্মপ্রকাশ করেছিল

## তথ্যসূত্র

## বহিঃসংযোগ

* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:মার্কিন দত্তকপ্রাপ্ত
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির